Poloma (Jasenovce)

Poloma () je miestna časť obce Jasenovce v okrese Vranov nad Topľou. 

 Polohopis 
Nachádza sa v Ondavskej vrchovine, na ľavom brehu riečky Oľka, v nadmorskej výške , 1 km severne od Jasenoviec. Obcou prechádza cesta 2. triedy číslo 554.

 Dejiny 
Osadu Poloma založilo  približne 350 poľských kolonistov z obcí okolo Noweho Targu v rokoch 18901910 pod vedením Józefa Biela (18501934) a jeho manželky Eleonóry Wysoczyńskej (18631936). Dom Bielovcov z rokov 19041908 je najstaršou budovou v osade. V jeseni 1948 odišla časť obyvateľov Polomy do vojnou vyľudneného západného Poľska (obce v okresoch Żary a Żagań).

 Kultúra a zaujímavosti  
 Pamiatky 
 Rímskokatolícky kostol Najsvätejšieho srdca Ježišovho, jednoloďová neogotická stavba s polygonálnym ukončením presbytéria a predstavanou vežou, z rokov 1908-1913. Kostol dala postaviť statkárka Eleonóra Bielová. Budovu navrhol košický architekt Ján Balogh a jej výstavbu riadili murárski majstri Stanisław Dobosz a Józef Sobański. V rokoch 2008-2009 prešiel obnovou. V interiéri sa nachádza trojdielny oltár s obrazmi Najsvätejšieho srdca Ježišovho a Panny Márie Czestochowskej, dielo miestnych insitných rezbárov Martina Brzanu a Jakuba Jaworského z roku 1913. Po bokoch oltára sú umiestnené sochy sv. Floriána a sv. Jozefa. Na fasáde je umiestnená pamätná tabuľa kňaza Jána Nemca umučeného partizánmi počas druhej svetovej vojny. Fasády sú hladké s polkruhovo ukončenými oknami, veža je ukončená trojuholníkovými štítmi a ihlancovou helmicou. Vo veži sa nachádza zvon odliaty v šopronskej dielni Friedricha Seltenhoffera v roku 1915. 

 Referencie 

 Externé odkazy 
 Oficiálna stránka obce Jasenovce

Kategória:Miestne časti na Slovensku
Kategória:Jasenovce